stanford-oval/wikipedia huggingface dataset:
גלקסיית אריה A
מאפיינים

גודלה הזוויתי של הגלקסיה הוא כ-5.1 דקות קשת שממרחקה שקול לקוטר של כ-3,860 שנות אור. מסתה מוערכת בכ-‎8×107‎ מסות שמש, כחצי אלפית ממסת שביל החלב, אך מסת הכוכבים הנראים שבה היא רק כ-‎6×106‎ מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 3 מיליון מעוצמת ההארה של השמש והמתכתיות של כוכבי הגלקסיה היא כ-4% בלבד מזאת של השמש. הגלקסיה היא ייחודית בין הגלקסיות הננסיות של הקבוצה המקומית בכך שאין לה אינטראקציה עם גלקסיות אחרות ובכך שאוכלוסיית הכוכבים שבה צעירה יחסית, כ-90% מכוכבי הגלקסיה הם בני פחות מ-8 מיליארד שנים. כמו כן נראה שאת הגלקסיה מקיף אזור H I גדול שמשתרע למרחק של פי 3 מגודלה הנראה של הגלקסיה, ובנוסף יש בה אזורי H II ובהם מספר על-ענקים כחולים שגילם צעיר במיוחד. תופעות אלה נדירות מאוד בקרב הגלקסיות הננסיות שברובן כמעט אין בכלל מימן נייטרלי וכמעט שאין בהן כוכבים צעירים ומאסיביים.
הערות שוליים

1 2  SIMBAD: Leo Dwarf Irregular Galaxy
↑  A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 6 (2012)
1 2  NED: Leo III Galaxy
↑  A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012)
1 2  W. R. Brown, M. J. Geller, S. J. Kenyon & M. J. Kurtz: Stellar Velocity Dispersion of the Leo A Dwarf Galaxy, The Astrophysical Journal, Vol. 666, Iss. 1, p. 231, (2007)
↑  E. Hubble: Problems of Nebular Research, The Scientific Monthly Vol. 51, p. 399 (1940) (1940)
1 2  O. C. Jones, M. T. Maclay, M. L. Boyer, M. Meixner, I. McDonald & H. Meskhidze: Near-Infrared Stellar Populations in the metal-poor, Dwarf irregular Galaxies Sextans A and Leo A, The Astrophysical Journal, Vol. 854, Iss. 2, article id. 117, p. 3 (2018)
↑  Judy Schmidt: A case of suspended animation?, ESA/Hubble & NASA
↑  L. M. Young & K. Y. Lo: The Neutral Interstellar Medium in Nearby Dwarf Galaxies. I. Leo A, Astrophysical Journal, vol. 462, p. 203 (1996)
גלקסיית אנדרומדה I

| --- | --- |

גלקסיית אנדרומדה I בצילום של טלסקופ החלל האבל
 נתוני תצפית
 קבוצת כוכבים:  אנדרומדה
 מגלה:  סידני ון דר ברג
 תאריך גילוי:  1972
 סוג:  אליפסואידית ננסית
 בהירות נראית:  12.7+
 סיווג מורפולוגי:  dSph
 עלייה ישרה:  00ʰ 42ᵐ 41.9ˢ
 נטייה:  ‏28″ ‏02′ ‏38°‏+
 מאפיינים פיזיים
 בהירות מוחלטת:  11.7-
 מרחק:  2,430,000  שנות אור 745,033.11  פארסק
 קוטר:  2,810 שנות אור
 מסה:  ‎8.7×107‎‏ ☉M
 הסחה לאדום:  375.8- ק"מ/שנייה
גלקסיית אנדרומדה I, היא גלקסיה אליפסואידית ננסית שנמצאת בקבוצת הכוכבים אנדרומדה במרחק של כ-2.4 מיליון שנות אור ממערכת השמש והיא גלקסיית לוויין של גלקסיית אנדרומדה (M31).
היסטוריה

לגלקסיה בהירות נראית מדרגה 12.7 והיא התגלתה בשנת 1972, יחד עם גלקסיית אנדרומדה II וגלקסיית אנדרומדה III על ידי סידני ון דר ברג, שחיפש גלקסיות לווייניות של גלקסיית אנדרומדה בתמונות שצולמו על ידי טלסקופ שמידט במצפה הכוכבים פאלומר בשנים 1970‏-1971.
מאפיינים

הגלקסיה נמצאת כ-3.2 מעלות מדרום למרכז גלקסיית אנדרומדה וכ-2.8 מעלות ממערב לכוכב μ (מו) באנדרומדה.

גודלה הזוויתי של הגלקסיה הוא כ-4 דקות קשת שממרחקה שקול לקוטר של כ-2,800 שנות אור. מסתה מוערכת בכ-‎8.7×107‎ מסות שמש, כרבע אלפית ממסת שביל החלב, אך מסת הכוכבים הנראים שבה היא רק כ-‎3.9×106‎ מסות שמש, ונראה שהיא מורכבת ברובה מחומר אפל שטיבו אינו ידוע. עוצמת ההארה הכוללת שלה היא פי 4.5 מיליון מעוצמת ההארה של השמש והמתכתיות של כוכבי הגלקסיה היא כ-3.5% בלבד מהמתכתיות של השמש, כך שכוכבי הגלקסיה הם זקנים יחסית לכוכבים של שביל החלב או של גלקסיית אנדרומדה. הגלקסיה מקיפה את מרכזה של גלקסיית אנדרומדה במרחק שנע בין 190,000 שנות אור ובין 240,000 שנות אור בזמן הקפה של 1.6 מיליארד שנים. בשנת 2000 התגלה צביר כדורי יחיד שמקיף את הגלקסיה. לצביר בהירות מדרגה 21, שממרחקו שקול לעוצמת הארה של בערך פי 2,000 מעוצמת ההארה של השמש, ורדיוס זוויתי של כ-3 שניות קשת שממרחקו שקול לרדיוס של כ-35 שנות אור.
הערות שוליים

1 2 3 4  SIMBAD: Andromeda I
↑  A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 9 (2012)
1 2  J. S. Kalirai, R. L. Beaton, M. C. Geha, K. M. Gilbert, P. Guhathakurta, E. N. Kirby, S. R. Majewski, J. C. Ostheimer, R. J. Patterson & J. Wolf: The SPLASH Survey: Internal Kinematics, Chemical Abundances, and Masses of the Andromeda I, II, III, VII, X, and XIV Dwarf Spheroidal Galaxies, The Astrophysical Journal, Vol. 711, Iss. 2, p. 685 (2010)
↑  S. van den Bergh: Search for Faint Companions to M31, Astrophysical Journal, vol. 171, p. L31 (1972)
↑  A. W. McConnachie: The Observed Properties of Dwarf Galaxies in and around the Local Group, The Astronomical Journal, Vol. 144, Iss. 1, article id. 4, p. 23 (2012)
↑  L. L. Watkins, N. W. Evans & G. van de Ven: A census of orbital properties of the M31 satellites, Monthly Notices of the Royal Astronomical Society, Vol. 430, Iss. 2, p. 9 (2013)
↑  N. Caldwell, J. Strader, D. J. Sand, A. C. Seth & B. Willman: The faint globular cluster in the dwarf galaxy Andromeda I, Publications of the Astronomical Society of Australia, Vol. 34, id. e039, p. 2 (2017)
ג'יימס בונד (זיכיון)

ערך זה עוסק בזיכיון הספרים, הסרטים, הקומיקס ומשחקי הוידאו המצליח. אם התכוונתם לדמות הספרותית עצמה, ראו .
| --- | --- |

 יוצר:  איאן פלמינג
 סרטים וטלוויזיה
 סרטים:  ד"ר נו, מרוסיה באהבה, גולדפינגר, כדור הרעם, אתה חי רק פעמיים, בשרות הוד מלכותה, יהלומים לנצח, חיה ותן למות, האיש בעל אקדח הזהב, המרגלת שאהבה אותי, מונרייקר, לעינייך בלבד, אוקטופוסי, רצח בעיניים, 007 באזור המסוכן, רישיון להרוג, גולדן איי, מחר לנצח, העולם אינו מספיק, למות ביום אחר, קזינו רויאל, קוונטום של נחמה, סקייפול, ספקטר, לא זמן למות
 סדרות טלוויזיה:  קזינו רויאל (1954) (אנ')
 סדרות אנימציה:  ג'יימס בונד ג'וניור
 משחקים
 משחקי וידאו:  James Bond 007, A View to a Kill, James Bond 007: A View to a Kill, The Living Daylights, Live and Let Die, 007: Licence to Kill, The Spy Who Loved Me, James Bond 007: The Stealth Affair, James Bond Jr., James Bond 007: The Duel, GoldenEye, GoldenEye 007, James Bond 007, Tomorrow Never Dies, The World Is Not Enough, 007 Racing, James Bond 007: Agent Under Fire, James Bond 007: Nightfire, James Bond 007: Everything or Nothing, GoldenEye: Rogue Agent, James Bond 007: From Russia with Love, 007: Quantum of Solace, GoldenEye 007, James Bond 007: Blood Stone, 007 Legends
 שונות
 www.007.com
השחקן דניאל קרייג היה השחקן האחרון שגילם את דמותו של ג'יימס בונד בסרטי הקולנוע בין השנים 2006 עד 2021
ג'יימס בונד, בגילומו של השחקן פירס ברוסנן, בפתיח הסרטים
ג'יימס בונד (באנגלית: James Bond) הוא זיכיון מדיה בריטי פופולרי המתמקד בהרפתקאותיו של הסוכן החשאי הבריטי ג'יימס בונד אשר עובד עבור שירות הריגול הבריטי MI-6. הזיכיון נוצר במקור על ידי הסופר הבריטי איאן פלמינג. זהו אחד מהזיכיונות הוותיקים והמצליחים ביותר והוא כולל רומנים, סרטים, סדרות טלוויזיה, משחקי וידאו, וסדרות קומיקס. הדמות הראשית, ג'יימס בונד, אשר נודע בשנינותו ובתושייתו, הפכה עם השנים לאייקון תרבות.
פלמינג שירת במודיעין הצי הבריטי במהלך מלחמת העולם השנייה, ומשירותו זה דלה רעיונות לכתיבת שנים עשר ספרים ושני קובצי סיפורים קצרים. בעקבות הספרים הופקה סדרת סרטים פופולרית ביותר שגיבורה הוא המרגל הבריטי, סוכן הוד מלכותה, ג'יימס בונד. הדמות, מככבת גם במשחקי וידאו, חוברות קומיקס ותסכיתי רדיו. הספרים והסרטים אודות ג'יימס בונד נעים בין ריאליזם לבין מדע בדיוני. זיכיון הסרטים מדורג במקום השישי ברשימת הזיכיונות שוברי הקופות הגדולים בכל הזמנים, לפי Box Office Mojo.
יצירת הזיכיון

בעת פרסום "קזינו רויאל" (Casino Royal) בשנת 1953, היה פלמינג כבן 45, ומאז ועד 1964 נהג לפרוש ל"גולדן איי" (Golden Eye), בית הקיץ שלו בג'מייקה, לכתיבת ספר בונד חדש. פלמינג היה חובב צפרות והיה ברשותו עותק של מגדיר לעופות קאריביים שנכתב על ידי האורניתולוג האמריקאי ג'יימס בונד, שהתמחה בעופות באיים הקאריביים. פלמינג קרא לגיבור ספריו ג'יימס בונד על פי שמו. פלמינג עצמו הסביר לאשתו של בונד (האמיתי) את המניע לבחירת שם זה: "שם זה - קצר, לא רומנטי, אנגלו-סקסי ועם זאת גברי - הוא בדיוק השם שהיה נחוץ לי".
בונד הוא יציר דמיונו של פלמינג, אך ייתכן כי היה מבוסס על מספר דמויות שאכן היו קיימות במציאות, כשהבולטות בהן הן דושקו פופוב, סוכן כפול לשעבר שריגל לטובת הבריטים במלחמה הקרה, סידני ריילי, רב מרגלים אנגלי אשר ביצע פעולות ריגול ברוסיה ומת במוסקבה ב-1925 במבצע חשאי, וכן סר פיצרוי מקלין (אנ'), איש הקומנדו הבריטי והשירות האווירי המיוחד בעת מלחמת העולם השנייה, אשר הפך לשליחו האישי של וינסטון צ'רצ'יל, ראש ממשלת בריטניה, במבצעים חשאיים ובהם הקשר עם טיטו והפרטיזנים ביוגוסלביה במהלך המלחמה. ביוגרפים רבים של פלמינג מסכימים כי הדמות מבוססת באופן חלקי על פלמינג עצמו, שהיה לו רקע בעולם הביון והיה ידוע בסגנון החיים הראוותני שלו. לאחר מותו של פלמינג, המשיכו כחצי תריסר סופרים לכתוב ספרים ותסריטים בהם מככב בונד.
ביוגרפיה

בונד נולד לאב סקוטי ולאם שווייצרית באחוזת סקייפול (Skyfall) שבסקוטלנד. כיוון שפלמינג שינה מספר אירועים במהלך הכתיבה, לא ברור תאריך לידתו המדויק, אך חוקרים הסיקו כי נולד בשנת 1917, 1920, 1921 או 1924. גילו אינו ברור, אם כי מוערך כי הוא בן 37, לפי דבריו בספר "מונרייקר". בונד הוא נצר למשפחת אצולה, אך לא ברור כיצד. המוטו המשפחתי הוא "Orbis non sufficit ", "העולם אינו מספיק", בלטינית. אביו היה סוחר נשק לאחר מלחמת העולם הראשונה ובעקבות זאת מרבית ילדותו שהה במדינות רבות ורכש שפות. הוריו נהרגו במפולת שלגים במהלך טיפוס כשהיה בן 11. בונד למד בפנימיית איטון המפורסמת ולאחר לימודיו הצטרף ל-MI6 ב-1938 (לפי הספר "גולדפינגר"). את שרותו הצבאי עשה כקצין מודיעין בצי הבריטי והגיע לדרגת קומנדר. בספר "Win, lose or die" הוא הועלה זמנית לדרגת קפיטן וחזר לשירות מילואים בצי מודרני (שנת 1989). במהלך מלחמת העולם השנייה, כך נרמז מספר פעמים בספרי הסדרה, שירת בונד ביחידת "הקומנדו ה-30" או בשמה האחר כוח תקיפה 30 (אנ'), אשר הקים פלמינג. פלמינג כינה את לוחמי היחידה "אינדיאנים אדומים" ו"אינדיאנים". יחידת "הקומנדו ה-30" מנתה מתנדבים מן הצי, מהנחתים ומהצבא הבריטי. רבים ממבצעי היחידה מסווגים כסודיים ביותר עד לימים אלו.
מספרו של בונד, אותו קיבל ב-1952, מורכב מהקידומת "00", המסמנת רישיון להרוג תוך כדי עבודה. ומהספרה 7, שנלקחה ממספר קו האוטובוס שהוביל למשרדו של פלמינג. לפי הספר (ובהמשך הסרט) "קזינו רויאל", בונד קיבל את הקידומת עקב חיסול שני סוכני אויב בדם קר: מפענח צפנים יפני במרכז רוקפלר בניו יורק וסוכן כפול נורווגי שעבד בעבור הביון הגרמני. במספר סרטים חובר בונד לסוכני "00" אחרים, כגון: 002, 003, 006, 009. בונד משרת בשירות האזרחי של הוד מלכותה במשרד ההגנה ולו שתי מזכירות, אך באופן מסורתי הן אינן מופיעות בסרטים, ושורותיהן מועברות למזכירתה של M, גברת מאניפני. לבונד הוענקה חברות במסדר מיכאל הקדוש וג'ורג' הקדוש והוא משרת בחיל המילואים של הצי המלכותי.
בונד משתף פעולה לעיתים קרובות עם סוכן ה-CIA פליקס לייטר אך ממעט באופן עקרוני בעבודה עם שותפים. הוא התחתן פעם אחת, בסרט "בשרות הוד מלכותה", והתאלמן בסופו, ובנוסף נישא פיקטיבית בסרט "אתה חי רק פעמיים". כמו כן הציע נישואין לאחר משימתו הראשונה כסוכן, בספר "קזינו רויאל", אך מתברר לבסוף כי האישה, ווספר לינד, הייתה סוכנת כפולה.
כיוון שלמד בחו"ל טרם מות הוריו, הוא שולט בגרמנית וצרפתית. בסרט "העולם אינו מספיק" הוא דובר גם רוסית, בסרט "אתה חי רק פעמיים" הוא שולט גם ביפנית. בונד היה מצטיין בלימודי שפות המזרח באוניברסיטת קיימברידג' ואוקספורד ובסרט "קוונטום של נחמה" הוא שולט אף בספרדית. מקטע הפתיחה של הסרט "למות ביום אחר" נראה שהוא יודע מעט קוריאנית.
בדרך כלל סיפור הכיסוי שלו הוא שבונד סוכן של חברת יוניברסל, ייצוא, אם כי לפעמים הוא מתחזה לסוכן ביטוח.
ביוגרפיה > עיטורים ותארים

בסרט "אתה חי רק פעמיים" מופיעים על מדי חיל הים של בונד אותות מערכה ממלחמת העולם השנייה ואות "מסדר מייקל וג'ורג'". בסוף הספר "האיש בעל אקדח הזהב" הוא מקבל תואר אבירות במסדר זה. בסרט "רצח בעיניים" הוא מקבל את מדליית "מסדר לנין" אבל לא מורשה לענוד אותה. בסרט "המרגל שאהב אותי" הוא עונד את צלב השירות המצוין ואת אות מלחמת רודזיה. בסרט "מחר לנצח" מופיעים על מדיו אותות מערכה ממלחמת יוגוסלביה ואות מסדר האימפריה הבריטית. בספר Death is forever הוא הופך לאביר גם במסדר זה וזוכה בעיטור "Croix de Guerre" הצרפתי על הצלת חיי מנהיגי העולם. בספר "high time to kill" הוא מומלץ לקבלת צל"ש של משרד ההגנה על הצלת פרויקט סודי של חיל האוויר המלכותי אולם מסרב לקבלו. בנוסף על כך בספר "For special service" בונד עוטה מדי גנרל אמריקאי עם אות מלחמת וייטנאם. בהערות לספר "Win, lose or die" מצוין שכנראה עשה שירות חשאי במלחמת פוקלנד.
סדרת הספרים

הסדרה התפרסמה בעקבות ריאיון עם נשיא ארצות הברית ג'ון פ. קנדי, שכאשר נשאל מה הוא אוהב לעשות בשעות הפנאי, השיב כי הוא אוהב לקרוא את איאן פלמינג. הצהרה זו החלה גל של התעניינות בסדרת הספרים שנחשבה למצליחה מאוד. בשנות ה-60 של המאה ה-20 ראו אור בעברית מספר ספרי "ג'יימס בונד" בהוצאת מ. מזרחי ובהם "ד"ר נו", "המרגלת שאהבה אותי" ו"יהלומי הפשע" - שמו העברי של "יהלומים לנצח". בשנת 1985 הוציאה הוצאת מודן את "לעיניך בלבד", אסופה של חמישה סיפורים קצרים. בשנת 1988 הוציאה הוצאת מודן את "גולדפינגר" ואת "סהרון" - שמו העברי של "מונרייקר".
בשנת 1988 קיבל סופר ספרי המתח והריגול ג'ון גארדנר את ההיתר להקים לתחייה את דמותו של ג'יימס בונד, ובעקבות כך יצא הספר "סקורפיון" (בעברית נקרא הספר "סקורפיוס").
בשנת 2005 החל הסופר צ'ארלי היגסון בכתיבת ספרים על ג'יימס הנער, כתלמיד בפנימיית איטון בשנות ה-30. עד עתה יצאו חמישה ספרים, מתוכם תורגמו לעברית שני ספרים: "סנפיר הכסף", ו"קדחת דם".
בשנת 2007 הוציאה ידיעות ספרים שלושה ספרים בהוצאה מחודשת: "מרוסיה באהבה", "ד"ר נו", ו"קזינו רויאל".
בשנת 2011 הוציא הסופר האמריקאי ג'פרי דיבר ספר חדש הממקם את בונד במאה ה-21 בשם "קארט בלאנש", הספר תורגם לעברית באותה שנה על ידי צפריר גרוסמן בהוצאת אופוס.
סדרת הסרטים

מרבית סרטי "ג'יימס בונד" הופקו על ידי חברת EON Productions והמפיקים אלברט ברוקולי והארי זלצמן. סרטים אלו נחשבים רשמיים כיוון ש-EON היא בעלת הזכויות על הזיכיון של "ג'יימס בונד". סדרת הסרטים הפכה פס ייצור ל"שוברי קופות" ומוקד משיכה לכוכבניות המתחרות על תפקיד "נערת בונד" המתחלפת מדי סרט.
מרבית סרטי ג'יימס בונד היו בהפקה בריטית בלבד בתקופה של קונרי, לייזנבי ומור. אולם אלה החדשים יותר עם דלטון, ברוסנן וקרייג הם בעיקר הפקות בריטיות-אמריקאיות.
סדרת הסרטים > רשימת הסרטים הרשמיים

| מספר | שם הסרט | שנה | בתפקיד ג'יימס בונד | הכנסות> הכנסות בארצות הברית | הכנסות> הכנסות כוללות | הכנסות> הכנסות מכרטיסים ($)[דרושה הבהרה] |
| --- | --- | --- | --- | --- | --- | --- |
| 1 | ד"ר נו | 1962 | שון קונרי | $16,100,000 | $59,600,000 | 72.1 מיליון |
| 2 | מרוסיה באהבה | 1963 | שון קונרי | $24,800,000 | $78,900,000 | 95.3 מיליון |
| 3 | גולדפינגר | 1964 | שון קונרי | $51,100,000 | $124,900,000 | 130.1 מיליון |
| 4 | כדור הרעם | 1965 | שון קונרי | $63,600,000 | $141,200,000 | 166 מיליון |
| 5 | אתה חי רק פעמיים | 1967 | שון קונרי | $43,100,000 | $111,600,000 |  |
| 6 | בשרות הוד מלכותה | 1969 | ג'ורג' לייזנבי | $22,800,000 | $87,400,000 | 62.4 מיליון |
| 7 | יהלומים לנצח | 1971 | שון קונרי | $43,800,000 | $116,000,000 | 70.3 מיליון |
| 8 | חיה ותן למות | 1973 | רוג'ר מור | $35,400,000 | $161,800,000 | 91.6 מיליון |
| 9 | האיש בעל אקדח הזהב | 1974 | רוג'ר מור | $21,000,000 | $97,600,000 | 51.6 מיליון |
| 10 | המרגלת שאהבה אותי | 1977 | רוג'ר מור | $46,800,000 | $185,400,000 | 83.1 מיליון |
| 11 | מונרייקר | 1979 | רוג'ר מור | $70,300,000 | $210,300,000 | 85.1 מיליון |
| 12 | לעינייך בלבד | 1981 | רוג'ר מור | $54,800,000 | $195,300,000 | 70.3 מיליון |
| 13 | אוקטופוסי | 1983 | רוג'ר מור | $67,900,000 | $187,500,000 | 59.5 מיליון |
| 14 | רצח בעיניים | 1985 | רוג'ר מור | $50,300,000 | $152,400,000 | 42.9 מיליון |
| 15 | 007 באזור המסוכן | 1987 | טימותי דלטון | $51,200,000 | $191,200,000 | 48.9 מיליון |
| 16 | רישיון להרוג | 1989 | טימותי דלטון | $34,700,000 | $156,200,000 | 39.1 מיליון |
| 17 | גולדן איי | 1995 | פירס ברוסנן | $106,400,000 | $353,400,000 | 81.2 מיליון |
| 18 | מחר לנצח | 1997 | פירס ברוסנן | $125,300,000 | $346,600,000 | 75.5 מיליון |
| 19 | העולם אינו מספיק | 1999 | פירס ברוסנן | $126,900,000 | $390,000,000 | 77.1 מיליון |
| 20 | למות ביום אחר | 2002 | פירס ברוסנן | $160,900,000 | $456,000,000 | 78.6 מיליון |
| 21 | קזינו רויאל | 2006 | דניאל קרייג | $230,600,000 | $594,200,000 | 86.8 מיליון |
| 22 | קוונטום של נחמה | 2008 | דניאל קרייג | $200,000,000 | $586,090,727 |  |
| 23 | סקייפול | 2012 | דניאל קרייג | $200,000,000 | $1,108,600,000 |  |
| 24 | ספקטר | 2015 | דניאל קרייג | $196,000,000 | $880,700,000 |  |
| 25 | לא זמן למות | 2021 | דניאל קרייג | $160,891,007 | $774,153,007 |  |
סדרת הסרטים > רשימת הסרטים הלא-רשמיים

| שם | שנה | בתפקיד ג'יימס בונד | הכנסות בארצות הברית | הכנסות כוללות | הכנסות מכרטיסים ($) |
| --- | --- | --- | --- | --- | --- |
| קזינו רויאל — פרק טלוויזיה | 1954 | בארי נלסון | לא מצוין | לא מצוין | לא מצוין |
| קזינו רויאל — פרודיה | 1967 | דייוויד ניבן | $25,000,000 | $44,000,000 | 36.1 מיליון |
| לעולם אל תאמר לעולם לא | 1983 | שון קונרי | $55,400,000 | $160,000,000 | 50.8 מיליון |
סדרת הסרטים > שחקנים

בסרטי "ג'יימס בונד" הרשמיים שישה שחקנים שונים גילמו את בונד:
שון קונרי, ג'ורג' לייזנבי, רוג'ר מור, טימותי דלטון, פירס ברוסנן, ודניאל קרייג. בהפקות לא רשמיות גולם בונד על ידי שחקנים נוספים, בהם פיטר סלרס ודייוויד ניבן שגילמו את תפקידו בסרטי פרודיה על הדמות.
סדרת הסרטים > מוטיבים

סדרת הסרטים משופעת במוטיבים החוזרים במרבית סרטי הסדרה. המשפט החוזר בכמעט כל הסרטים הוא "השם הוא בונד, ג'יימס בונד", והפך לאחד מהמשפטים הידועים בקולנוע. אמרה ידועה נוספת היא הדרך בה הוא מזמין את הוודקה-מרטיני שלו: "מנוער, לא מעורבב" (Shaken, not stirred).
מוטיבים נוספים בסרטי בונד כוללים פלירטוט עם המזכירה הקבועה של M מנהל/ת סוכנות הביון, היא גברת מאניפני, ותצוגת העזרים המיוחדים שבהם מצייד את בונד האחראי על מחלקת הפיתוח בסוכנות הביון, מר Q. הצגה זו משמשת בסרטי בונד רבים כאתנחתא קומית ובסרטים "העולם אינו מספיק" ו"למות ביום אחר", אף צורף הקומיקאי הנודע ג'ון קליז בתור עוזרו של מר Q.
הרשע ארנסט סטאברו בלופלד מופיע ברבים מסרטי "ג'יימס בונד".
שלושת הסרטים, "קזינו רויאל", "קוונטום של נחמה" ו"סקייפול" מסבירים כיצד הפך בונד לסוכן, וכיצד צבר את המוניטין שלו, סגנונו והרגליו.
סדרת הסרטים > מוזיקה

נעימת הנושא לסרטי "ג'יימס בונד" ("The James Bond Theme") נכתבה על ידי מונטי נורמן והופיעה לראשונה ב"ד"ר נו" ב-1962 בביצוע התזמורת של ג'ון בארי. הנעימה "007" שהופיעה לחלופין בחלק מהסרטים, ו-"On Her Majesty's Secret Service" נכתבו על ידי ג'ון בארי. נעימת הנושא ו-"On Her Majesty's Secret Service" זכו למספר ביצועים מאוחרים יותר בידי מבצעים פופולריים כמובי, פול אוקנפלד וארט אוף נויז.
שירי הנושא לסרטי "ג'יימס בונד" המושמעים בפתיחי הסרטים, לרוב נכתבים במיוחד ומבוצעים על ידי מבצעים בולטים בעולם המוזיקה, והופכים ללהיטים דרך קבע. עם המבצעים שליוו את הסרטים נמנים שירלי בייסי (היחידה שביצעה יותר משיר אחד - היא ביצעה שלושה משירי הנושא: "Goldfinger",‏ "Diamonds Are Forever" ו-"Moonraker"), טום ג'ונס ("Thunderball"), ננסי סינטרה ("You Only Live Twice"), פול מקרטני ("Live and Let Die"), קרלי סימון ("Nobody Does It Better"), דוראן דוראן ("A view to a kill"), א-הא ("The Living Daylights"), טינה טרנר ("Golden Eye"), שריל קרואו ("Tomorrow Never Dies"), גארבג' ("The World Is Not Enough"), מדונה ("Die Another Day"), כריס קורנל ("You Know My Name"), אלישה קיז & ג'ק וייט ("Another Way To Die"), אדל ("Skyfall") סם סמית' ("Writing's On The Wall"), בילי אייליש (No Time To Die) ועוד אמנים רבים.
סדרת הסרטים > אביזרים

בסרטי "ג'יימס בונד" נעשה שימוש נרחב באביזרים. אביזרים אלה, שלרוב מוצגים בתחילת הסרט, באים לידי שימוש מאוחר יותר, בעיקר ברגעים קריטיים בעלילה. מפעם לפעם נעשה שימוש באביזרים עתידניים כתרמיל ריחוף וכדומה.
סדרת הסרטים > אביזרים > אקדח

בתחילת דרכו השתמש בונד בברטה 418. לאחר תקלה מבצעית בספר "מרוסיה באהבה", בה נתקע אקדחו בג'קט שלו, פקד עליו M להחליף את אקדחו. בונד החליף את אקדחו לוולתר PPK, אקדח גרמני. החל מסוף הסרט "מחר לנצח" הוא עושה שימוש בוולתר P99. בסרט "קוונטום של נחמה", החליט הבמאי לחזור לנשקו הקודם, ה-PPK.
סדרת הסרטים > אביזרים > שעון

שעונו של בונד הכיל בתוכו מספר רב של אופציות, החל מלייזר רב עוצמה, בחצים המחוברים לכבל שישא את משקלו, וכלה בשעון בעל שדה מגנטי להסטת קליעים. פעמים רבות השעון משמש כפרסומת סמויה. השחקנים אשר שיחקו בתפקידי ג'יימס בונד משמשים פעמים רבות כדוגמנים לחברות שעונים מפורסמות. ארבעת שחקני בונד הראשונים השתמשו בשעוני רולקס. רוג'ר מור עשה גם שימוש בשעוני סייקו ופולסר. שני האחרונים עושים שימוש בשעוני אומגה.
סדרת הסרטים > אביזרים > כלי רכב

אף על פי שבספריו של פלמינג מתואר בונד כבעל מכונית בנטלי אפורה, בסרטים נעשה שימוש רב במכוניות ספורט מהירות כדוגמת אסטון מרטין מסוג אסטון מרטין DB5 ו-BMW.
בשנת 1964 דגם של אסטון מרטין DB5 כיכב בסרט גולדפינגר, נהוגה על ידי השחקן שון קונרי. צבעה היה אפור בהיר.
בשנת 1987 דגם של אסטון מרטין V8 כיכב בסרט 007 באזור המסוכן.
פרודיות

על סדרת "ג'יימס בונד" נעשו מספר פרודיות, בהן הסרטים "האיש שלנו פלינט" בכיכובם של ג'יימס קובורן וגילה גולן משנת 1966 וסרט ההמשך "אני אוהב את פלינט" מ-1967, סדרת סרטי "אוסטין פאוורס" בכיכובו של מייק מאיירס, וסדרת סרטי "ג'וני אינגליש" בכיכובו של רואן אטקינסון. גם בישראל נעשו מספר פרודיות, בהן הסרטים "המוסד הסגור" ו"המוסד" של אלון גור אריה שכוללים מוטיבים רבים מסרטי בונד כולל פתיח מצולם מלוע קנה אקדח של צחי הלוי שלא מוצא את הנשק, פרק של "זהו זה!" הנושא את השם "ד"ר נו" בכיכובם של מוני מושונוב וגידי גוב ופרק שעוסק בבונד עצמו שבו בונד (גידי גוב) שב לשירות לאחר שהוא יוצא לפנסיה ונהיה סנילי על מנת להילחם ברשע בגילומה של אלקסיס מ"שושלת" (בכיכובו של דב גליקמן).
סדרת בת

בשנת 1991 יצאה סדרת בת של ג'יימס בונד בשם "ג'יימס בונד הצעיר" העוסקת באחיינו של בונד. ומבוססת על רומן שיצא בשנת 1967 בשם "הרפתקאותיו של ג'יימס בונד הצעיר 003 וחצי" שכתב ר.ד. מסקוט. בסדרה השתתפו רבים מאויביו של בונד כגון: מלתעות וניק-נק.
ראו גם

Q
M
הערות שוליים

↑  Newsweek Staff On 5/10/08 at 9:34 AM EDT, Spy Lore: Man with The Golden Gun, Newsweek, ‏2008-05-10 (באנגלית)
↑  אירי ריקין, "קארט בלאנש" מאת ג'פרי דיבר | בונד? ג'יימס בונד?, באתר הארץ, 31 באוגוסט 2011
↑  מקום הולדתו של בונד לא צוין בספריו של פלמינג, אך בסרט "סקייפול" צוין שהוא נולד באחוזת סקייפול בסקוטלנד
↑  איאן פלמינג, "ד"ר נו", ידיעות ספרים, 2007, עמודים 120–121
↑  אלי אשד, האמת על ג'יימס בונד, סקירה מקיפה על פלמינג ויצירתו ותרגומיהם לעברית
↑  איאן פלמינג, "קזינו רויאל", ידיעות ספרים, 2007, עמוד 195, "ובזמן שהוא, בונד שיחק באינדיאנים במשך שנים (כן, התיאור של לה שיפר היה מדויק לחלוטין), האויב האמיתי עבד בשקט, בקור רוח, בלי מבצעים נועזים, ממש לידו. פתאום הוא ראה בעיני רוחו את וספר צועדת במסדרון עם מסמכים בידיה. על מגש. הם פשוט קיבלו הכול על מגש, בעוד הסוכן קר הרוח עם הקידומת אפס-אפס משוטט בעולם בחיפוש אחר שעשועים - ומשחק באינדיאנים".
↑  איאן פלמינג, "ד"ר נו", ידיעות ספרים, 2007, עמוד 32
↑  גל פרל פינקל, לא מנוער ולא מעורבב, באתר זמן ישראל, 18 בדצמבר 2020.
↑  איאן פלמינג, "קזינו רויאל", ידיעות ספרים, 2007, עמוד 147
↑  לא נאמר בסרט "כדור הרעם".
↑  איאן פלמינג, "ד"ר נו", ידיעות ספרים, 2007, עמוד 195
↑  המכונית שימשה כגאדג'ט.
| סרטי ג'יימס בונד |
| --- | --- | --- |
| שון קונרי | ד"ר נו (1962) • מרוסיה באהבה (1963) • גולדפינגר (1964) • כדור הרעם (1965) • אתה חי רק פעמיים (1967) • יהלומים לנצח (1971) |  |
| ג'ורג' לייזנבי | בשרות הוד מלכותה (1969) |  |
| רוג'ר מור | חיה ותן למות (1973) • האיש בעל אקדח הזהב (1974) • המרגלת שאהבה אותי (1977) • מונרייקר (1979) • לעינייך בלבד (1981) • אוקטופוסי (1983) • רצח בעיניים (1985) |  |
| טימותי דלטון | 007  באזור המסוכן (1987) • רישיון להרוג (1989) |  |
| פירס ברוסנן | גולדן איי (1995) • מחר לנצח (1997) • העולם אינו מספיק (1999) • למות ביום אחר (2002) |  |
| דניאל קרייג | קזינו רויאל (2006) • קוונטום של נחמה (2008) • סקייפול (2012) • ספקטר (2015) • לא זמן למות (2021) |  |
| הפקות לא-רשמיות | קזינו רויאל (1967, דייוויד ניבן ואחרים) • לעולם אל תאמר לעולם לא (1983, שון קונרי) |  |
| --- | --- |
בקרת זהויות :  MusicBrainz: ed4ba91e-53a9-4a35-8981-c541d3cb4015 
בובת שעווה של שון קונרי בתפקיד ג'יימס בונד ומכונית האסטון מרטין כפי שהופיעו בסרט גולדפינגר בשנת 1964
דויטשס תיאטר

| --- | --- |

 מידע כללי
 סוג:  חברת תיאטרון 
 כתובת:  ברלין, מִיטֶה 
 מדינה:  גרמניה 
 הקמה ובנייה
 תקופת הבנייה:  ?–1850
 תאריך פתיחה רשמי:  1850 
 קואורדינטות:  52°31′28″N 13°22′56″E﻿ / ﻿52.524444444444°N 13.382222222222°E﻿ / 52.524444444444; 13.382222222222
 www.deutschestheater.de
  (למפת ברלין מוגדלת) דויטשס תיאטר(למפת ברלין רגילה) דויטשס תיאטר
 
התיאטראות בשולמן-שטראסה, הדויטשה תיאטר מימין
הדויטשס תיאטר (גרמנית: Deutsches Theater; "התיאטרון הגרמני") הוא תיאטרון גרמני ידוע בשכונת מיטה שבברלין.